ZAVOD ZA JAVNO ZDRAVSTVO KOPRIVNIČKO-KRIŽEVAČKE ŽUPANIJE

48 000 KOPRIVNICA, TRG TOMISLAVA DR. BARDEKA 10/10

BROJ RKP-a – 27781

OIB – 12878651060

RAZINA – 31

OZNAKA RAZDOBLJA 2024-06

**BILJEŠKE UZ FINANCIJSKE IZVJEŠTAJE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 30.06. 2024. GODINE**

I PRIHODI POSLOVANJA

**Prihodi poslovanja** (razred 6) **–** za razdoblje 01.01.2024. - 30.06.2024. prihodi iznose 1.316.969,77 eura, dok su za isto razdoblje 2023. godine iznosili 1.228.350,52 eura. Povećanje od 7,2 % ili u apsolutnom iznosu 88.619,25 eura objašnjeno je u nastavku.

**Pomoći iz inozemstva i od subjekata unutar općeg proračuna (skupina 63) –** za razdoblje 01.01.2024. - 30.06.2024. pomoći iznose 31.430,72 eura, dok su za isto razdoblje 2023. godine iznosile 111.066,32 eura.

U 2024. godini pomoći su obuhvaćale *Tekuće pomoći od izvanproračunskih korisnika* u iznosu 5.036,43 eura obuhvaćale su uplatu Posebne nagrade radnicima za Covid-19 uplaćenu od strane HZZO–a u iznosu 46,82 eura, te uplatu Crvenog križa u iznosu 4.989,61 eura za provedbu projekta Volonter penzioner. *Kapitalne pomoći od izvanproračunskih korisnika* u iznosu 1.280,00 eura uplaćene su također od strane Crvenog križa za provođenje projekta Volonter penzioner, za nabavu prijenosnog računala i projektora. *Tekuće pomoći temeljem prijenosa EU sredstava* obuhvaćale su uplatu u iznosu od 25.114,29 eura, a odnose se na uplate Hrvatskog zavoda za zapošljavanje, Ureda za financiranje i ugovaranje projekata EU za troškove specijalizacije dva specijalizanta – dr. Čuti Teu za specijalizaciju iz epidemiologije, te dr. Došenović Tonija za specijalizaciju iz kliničke mikrobiologije. U 2023. godini navedene pomoći nije bilo.

U 2023. godini *Tekuće pomoći od izvanproračunskih korisnika* u iznosu 3.560,84 eura sastojale su se od Posebne nagrade radnicima za Covid-19 uplaćenu od strane HZZO–a u iznosu 748,30 eura, te uplatu Crvenog križa u iznosu 2.812,54 eura za provedbu projekta Volonter penzioner. *Tekuće pomoći proračunskim korisnicima iz proračuna koji im nije nadležan* u iznosu od 103.986,49 eura sastojale su se od uplate Ministarstva zdravstva za provedbu projekta „Zajedno protiv ovisnosti“ u iznosu 28.799,02 eura i projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ u iznosu 75.187,47 eura. Za navedene projekte uplaćene su i *Kapitalne pomoći* u iznosima 3.118,99 eura za projekt „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“, te od 400,00 eura za provedbu projekta „ Zajedno protiv ovisnosti“.

**Prihodi od imovine** **(skupina 64)** - u 2024. godini ostvareni su u iznosu od 702,32 eura dok su u 2023. godini iznosili 6,53 eura. Razlika od 693,00 eura rezultat je uplate dividende na dionice, dok u istom razdoblju prošle godine uplata dividende nije zabilježena.

**Prihodi od upravnih i administrativnih pristojbi, pristojbi po posebnim propisima i naknada (skupina 65) –** u 2024. zabilježeni su prihodi u iznosu od 75.780,39 eura koji obuhvaćaju prihode od dopunsko HZZO u iznosu od 69.206,30 eura, dopunsko ostali (vanjska osiguranja) u iznosu od 4.030,71 eura i prihoda participacije za mikrobiološke usluge u iznosu od 2.543,38 eura, dok u 2023. iznose 642,23 eura što obuhvaća uplatu kasko osiguranja za naknadu štete u iznosu. Do povećanja u ovoj godini na navedenoj skupini došlo je zbog promjene u načinu knjiženja. Navedeni prihodi u prethodnim razdobljima bili su zabilježeni na skupini 67 i 66.

**Prihodi od prodaje proizvoda i roba te pruženih usluga i prihodi od donacija (skupina 66)** – u 2024. godini ostvareni su u iznosu od 470.311,13 eura dok je u 2023. godini za isto razdoblje njihovo ostvarenje iznosilo 452.243,39 eura. Obuhvaćaju prihode ostvarene pružanjem usluga na tržištu.

**Prihodi iz nadležnog proračuna i od HZZO-a na temelju ugovornih obveza** **(skupina 67)** –

Navedeni prihodi obuhvaćaju *Prihode od HZZO-a na temelju ugovornih obveza*(podskupina 673), a sastoje se od glavarina za provođenje primarne zdravstvene zaštite, naknade za pripravnost, specijalističko-konzilijarnu zdravstvenu zaštitu (mikrobiološki laboratorij).

U 2024. godini ostvareni su prihodi u iznosu od 738.745,21 eura, dok je ostvarenje za 2023. godinu iznosilo 664.392,05 eura. Povećanje od 11,1 % odnosno u apsolutnom iznosu za 74.353,16 eura rezultat je povećanja glavarina i limita u 2024. godini.

II RASHODI POSLOVANJA

**Rashodi poslovanja** - u 2024. godini iznose 1.328.673,12 eura dok su u istom razdoblju 2023. godine iznosili 1.056.281,29 eura. Povećanje od 25,8% odnosno u apsolutnom iznosu od 272.391,83 eura objašnjeno je u nastavku.

**Rashodi za zaposlene (skupina 31)** – u 2024. iznose 974.680,20 eura dok su u 2023. iznosili 725.060,48 eura što je povećanje od 34,4 % ili u apsolutnom iznosu 249.619,72 eura. Navedeno povećanje vezano je uz povećanje plaća vezano uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

**Plaće (bruto)** (podskupina 311) – u 2024. iznose 814.883,71 eura dok su u 2023. iznosile 597.777,35 eura što je povećanje od 36,3 %. Do povećanja je došlo zbog povećanja osnovice plaće zbog primjene Uredbae o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024). Osim navedenog povećanja na navedenoj skupini rashoda došlo je i zbog većih izdataka vezanih uz prekovremeni rad zbog primjene nove Uredbe. Također primjenom nove Uredbe ukinuti su posebni uvjeti rada te u navedenoj skupini došlo je smanjenja rashoda, u 2024. rashodi za posebne uvjete rada iznose 20.491,32 eura dok u 2023. iznose 52.605,59 eura što je smanjenje za 61%.

**Ostali rashodi za zaposlene** (podskupina 312) – u 2024. godini ostvareni su u iznosu 25.596,87 eura dok su u 2023. godini iznosili 28.649,77 eura. Smanjenje od 10,7 % ili u apsolutnom iznosu od 3.052,90 eura vezano je uz isplate otpremnina zbog odlaska u mirovinu kojih u ovom razdoblju nije bilo u odnosu na isto razdoblje prošle godine.

**Doprinosi na plaće** (podskupina 313) – u 2024. godini ostvareni su u iznosu od 134.199,62 eura dok su u istom razdoblju 2023. godine iznosili 98.633,36 eura. Povećanje od 36,1 % odnosno u apsolutnom iznosu 35.566,26 eura vezano je također uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

**Materijalni rashodi (skupina 32) -** u 2024. godini ostvareni su u iznosu od 353.009,44 eura dok su u istom razdoblju 2023. godine iznosili 330.091,75 eura. Povećanje od 6,9% ili u apsolutnom iznosu od 22.917,69 eura obuhvaća:

**Naknade troškova zaposlenicima** (podskupina 321) - u 2024. godini ostvarene su u iznosu od 27.801,38 eura dok su u istom razdoblju 2023. godine iznosile 24.257,74 eura. Povećanje od 14,6 % odnosno u apsolutnom iznosu od 3.543,64 eura rezultat je sudjelovanja na većem broju Stručnih usavršavanja, većem broju Službenih putovanja, te veće isplate Naknade za odvojeni život i Naknade za prijevoz na posao i s posla.

**Rashodi za materijal i energiju** (podskupina 322) – u 2024. ostvareni su u iznosu od 194.075,17 eura dok su istom razdoblju 2023. iznosili 156.610,65 eura. Povećanje od 23,9 % odnosno u apsolutnom iznosu od 37.464,52 eura vezano je u najvećoj mjeri zbog povećanja cijena reagensa i potrošnog materijala, te uvođenja novih pretraga (Bordetella Pertussis, Legionela). Povećanje na uredskom materijalu odnosno tonerima nastalo je zbog povećanja tržišne cijene, te povećanje na sitnom inventaru je nastalo zbog naručivanja većeg broja auto guma i veće tržišne cijene. Osim navedenog povećanja u navedenoj podskupini došlo je i do smanjenja na energiji, prvenstveno na plinu zbog niže cijene.

**Rashodi za usluge** (podskupina 323) – u 2023. ostvareni su u iznosu od 129.153,47 eura dok u 2024. iznose 113.257,81 eura. Smanjenje od 12,3 % odnosno u apsolutnom iznosu od 15.895,66 eura obrazloženo je u nastavku.

*Usluge tekućeg i investicijskog održavanja* - smanjenje od 27,8 % odnosno u apsolutnom iznosu od 11.245,99 eura. Ove godine nije bilo većih investicijskih radova kao ni usluga, dok prošle godine u istom periodu obavljena je uslugu bojanja drugog kata te stubišta Zavoda i stolarski radovi (renovacija radnih stolova).

*Usluge promidžbe i informiranja* – u 2024. godini ostvarene su u iznosu od 1.444,74 eura dok su u istom razdoblju 2023. godine iznosi 165,29 eura, do povećanje je došlo zbog usluge montiranja filma i obrade fotografije povodom obilježavanja 30 godina Zavoda.

*Zdravstvene i veterinarske usluge* - u 2024. godini ostvarene su u iznosu od 9.772,25 eura dok su u istom razdoblju 2023. godine iznosile 9.025,85 eura. Povećanje u odnosu na 2023. godinu rezultat je većeg broja uzoraka upućenih na laboratorijske analize vanjskim stručnim laboratorijima.

*Intelektualne i osobne usluge* **–** smanjenje od 20,1 % odnosno u apsolutnom iznosu od 4.837,02 eura vezano je uz manji broj sklopljenih ugovora o djelu odnosno isplate naknada vezanih uz izvršene ugovorne usluge – provjeru znanja usvojenosti tečaja higijenskog minimuma, te smanjenog broja dolazaka dr.Čičmak prema Ugovoru o poslovnoj suradnji.

*Ostale usluge* – smanjenje od 11,3 % odnosno u apsolutnom iznosu od 3.233,14 eura vezano je uz smanjenje grafičkih i tiskarskih usluga koje su prošle godine bile u većem iznosu zbog provedbe projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ tj. tiskanja većeg broja materijala potrebnih za provedbu istog projekta.

**Ostali nespomenuti rashodi poslovanja** (podskupina 329) – u 2023. ostvareni su u iznosu od 20.069,89 eura dok u 2024. iznose 17.875,08 eura. Smanjenje od 10,9 % odnosno u apsolutnom iznosu od 2.194,81 eura vezano je uz:

*Reprezentaciju* – smanjenje od 4.846,52 eura zbog troškova cateringa koji su bili dio projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ u 2023. godini.

*Pristojbe i naknade* – veće su u odnosu na prošlu godinu isto razdoblje za 2.400,91 eura, a vezane su uz knjiženje Spomeničke rente, koje nije bilo prošle godine u istom razdoblju.

*Troškovi sudskih postupaka* – u 2023. godini nije bilo navedenih troškova dok u 2024. godini oni iznose 497,71 euro,

*Ostali nespomenuti rashode poslovanja* – manji su za 913,31 eura u 2024, godini budući da se na navedeni konto u 2023. knjižio povrat uplaćenog novčanog iznosa garancije (jamstva za otklanjanje nedostataka u jamstvenom roku) za uređaj kupljen u Službi za zdravstvenu ekologiju.

**Financijski rashodi** **(skupina 34)** – u 2023. godini iznosili su 1.129,06 euro dok im je ostvarenje u istom razdoblju 2024. godine 983,48 eura. Smanjenje od 12,9 % odnosno u apsolutnom iznosu od 145,58 eura vezano je uz Ostale financijske rashode odnosno uz bankarske usluge.

**Z005-** **Ukupni rashodi poslovanja –** u 2024. godini ostvareni su u iznosu od 1.328.673,12 eura dok su u istom razdoblju 2023. godine iznosili 1.056.281,29 eura što je povećanje od 25,8 % odnosno u apsolutnom iznosu 272.391,83 eura.

**X001 – VIŠAK PRIHODA POSLOVANJA –** u 2023. godini ostvaren je u iznosu od 172.069,23 eura dok je u istom razdoblju 2024. godine nije zabilježen višak.

**Y001 – MANJAK PRIHODA POSLOVANJA –** u 2024. godini ostvaren je u iznosu od 11.703,35 eura dok je u istom razdoblju 2023. godine nije zabilježen manjak.

III PRIHODI I RASHODI OD NEFINANCIJSKE IMOVINE

**Prihodi od prodaje nefinancijske imovine** (razred 7) **–** u 2024.ostvareni su u iznosu od 25,89 eura dok su u 2023. godini iznosili 51,76 eura.

**Prihodi od prodaje proizvedene dugotrajne imovine (skupina 72) -** u 2024.ostvareni su u iznosu od 25,89 eura dok su u 2023. godini iznosili 51,76 eura. Navedeni prihodi su *Prihodi od prodaje građevinskih objekata* (podskupina 721), a odnose se na uplatu sredstava koje uplaćuje bivši djelatnik za stan, a otplaćen je u potpunosti u travnju 2024. godine.

**Rashodi za nabavu nefinancijske imovine** (razred 4) – u 2023. godini ostvareni su u iznosu od 6.842,58 eura dok su u istom razdoblju 2024. iznose 2.171,60 eura (smanjenje od 68,3 %). U izvještajnom razdoblju 2024. godine nabavljena je i instalirana slijedeća nefinancijska imovina:

Licence u iznosu 306,28 eura,

Računala i računalne opreme u iznosu 1.865,32 eura.

**Y002 -MANJAK PRIHODA OD NEFINANCIJSKE IMOVINE –** u 2024. godini iznosi 2.145,71 eura dok je u istom razdoblju 2023. godine iznosio 6.790,82 eura.

**X067 - UKUPNI PRIHODI** ostvareni u 2024. godini iznose 1.316.995,66 eura dok su u istom razdoblju 2023. godine iznosili 1.228.402,28 eura. Povećanje od 7,2 % odnosno u apsolutnom iznosu od 88.593,38 eura odnosi se na povećanje Prihoda poslovanja odnosno povećanje Prihoda od HZZO-a na temelju ugovornih obveza i Prihoda od pruženih usluga.

**Y034 – UKUPNI RASHODI** ostvareni u 2024. godini iznose1.330.844,72 eura dok su u istom razdoblju 2023. godine iznosili 1.063.123,87 eura. Povećanje od 25,2 % odnosno u apsolutnom iznosu od 267.720,85 eura odnosi se na povećanje rashoda poslovanja i povećanje rashoda za nabavu nefinancijske imovine.

**X004** – Ukupan višak prihoda ostvaren u razdoblju 01.01.- 30.6.2024 iznosi 0,00 eura.

**X678** - Ukupni prihodi i primici za razdoblje 01.01.- 30.6.2024. iznose 1.316.995,66 eura.

**Y345** - Ukupni rashodi i izdaci za razdoblje 01.01.- 30.6.2024. iznose 1.330.844,72 eura.

**X005** - Višak prihoda i primitaka ostvaren u razdoblju 01.01.- 30.6.2024. iznosi 0,00 eura.

**Y005** - Manjak prihoda i primitaka ostvaren u razdoblju 01.01.- 30.6.2024. iznosi 13.849,06 eura.

**9221-9222** - Višak prihoda i primitaka – preneseni iznosi 1.776.032,61 eura.

**X006 -** Višak prihoda i primitaka raspoloživ u sljedećem razdoblju iznosi 1.762.183,55 eura.

**BILJEŠKE UZ IZVJEŠTAJ O OBVEZAMA – OBRAZAC OBVEZE**

**Stanje obveza 1. siječnja** iznosi 415.442,61 eura.

Novonastale obveze u tekućem razdoblju iznose 1.400.586,84 eura, dok je iznos podmirenih obveza 1.589.372,19 eura. Na osnovu toga utvrđeno je stanje obveza na dan 30.06.2024. u iznosu od 226.657,26 eura.

**Stanje obveza na kraju izvještajnog razdoblja** iznosi 226.657,26 eura.

Stanje nedospjelih obveza na kraju izvještajnog razdoblja u iznosu je od 226.657,26 eura, a odnose se na: obveze za zaposlene, obveze za materijalne rashode, obveze za financijske rashode, te na ostale tekuće obveze.

Stanje dospjelih obveza na kraju izvještajnog razdoblja iznosi 0,00 eura odnosno Zavod za javno zdravstvo Koprivničko – križevačke županije nema dospjelih obveza odnosno svoje obveze podmiruje u valuti.

U Koprivnici, 10.7.2024.

Bilješke sastavila: Ravnateljica Zavoda:

Danijela Čošić, mag. oec, univ. spec. oec. dr. sc. Draženka Vadla, dr. med.,

spec. epidemiologije